37% betri skil á skattframtölum en í fyrra
Tæplega 90 þúsund skattframtölum hefur verið skilað frá 1. til 9. mars. Þetta eru um 37% fleiri framtöl en miðað við sama tíma í fyrra, að sögn Skúla Eggerts Þórðarsonar ríkisskattstjóra. Alls verður skilað 290 þúsund framtölum hér á landi. Einstaklingar geta skilað framtalinu fram til 13. mars en framlengdur frestur er veittur til 16. mars.
"Í heildina gengur þetta vel. Mesta aðstoðin er við erlenda aðila sem starfa hér tímabundið. Oft eru þeir ekki mælandi á íslenska tungu og þarf að aðstoða þá við að koma framtalinu frá sér," segir Skúli. Aðrir ættu að geta skilað framtalinu með lítilli fyrirhöfn og vísar Skúli til ítarlegra upplýsinga á vefsíðunni rsk.is
Stefna að því að skila álagningarskrám fyrr
Nánast allar upplýsingar eru á framtalsforminu. Þeir sem hafa staðið í eignarbreytingum, keypt eða selt hlutabréf eða eru með atvinnurekstur þurfa að setja inn meiri upplýsingar. Að öðru leyti er þetta nokkuð ljóst. Það eru ekki margar nýjar lagareglur og miðað við mörg fyrri ár er þetta einfaldara og þægilegra," segir Skúli.
Stefnt er að því að leggja álagningarskrárnar fyrr fram eða 31. maí að því gefnu að lög frá Alþingi þess efnis verði samþykkt. Þær yrðu lagðar fram tveimur mánuðum fyrr en gert var í marga áratugi. Álagningarskráin yrði einnig sett fram með einfaldari hætti en í sumum tilfellum gat hún verið tyrfin, að sögn Skúla.
Eins og fyrr segir geta einstaklingar sótt um að lengri frest til að skila framtalinu en það eru þrír dagar. Spurður hvers vegna sá frestur sé ekki lengri bendir Skúli á að á sama tíma sé ekki hægt að skila álagningarskránum fyrr og veita langa fresti. Hann tekur fram að til dæmis hafi endurskoðendur frest fram í apríl til að skila skattframtölunum.
Tæplega 90 þúsund skattframtölum hefur verið skilað frá 1. til 9. mars.
Þetta eru um 37% fleiri framtöl en miðað við sama tíma í fyrra, að sögn Skúla Eggerts Þórðarsonar ríkisskattstjóra.
Alls verður skilað 290 þúsund framtölum hér á landi.
"Í heildina gengur þetta vel. Mesta aðstoðin er við erlenda aðila sem starfa hér tímabundið. Oft eru þeir ekki mælandi á íslenska tungu og þarf að aðstoða þá við að koma framtalinu frá sér," segir Skúli.
Stefnt er að því að leggja álagningarskrárnar fyrr fram eða 31. maí að því gefnu að lög frá Alþingi þess efnis verði samþykkt.